钦定古今图书集成/明伦汇编/官常典/第006卷 > 马融忠经 > 《广为国章第十一》
## 钦定古今图书集成/明伦汇编/官常典/第006卷 > 马融忠经 > 《广为国章第十一》

明主之为国也，任于正，去于邪。邪则不忠，忠则必正，
有正然后用其能。是故师保道德，股肱贤良，内睦以
文，外威以武，被服礼乐，堤防政刑，故得大化兴行，蛮
夷率服，人臣和悦，邦国平康。此君能任臣，下忠上信
之所致也。《诗》云：“济济多士，文王以宁。”